Meresõiduohutuse seaduse ja

teiste seaduste muutmise seaduse eelnõu seletuskirja juurde

Lisa 1

**Rakendusaktide kavandid**

KAVAND 1

**TARISTUMINISTER**

**MÄÄRUS**

**Majandus- ja kommunikatsiooniministri 12. detsembri 2002. a määruse nr 36 „Reisilaevade ning 20-se ja suurema kogumahutavusega laevade miinimumkoosseisu määramise nõuded“ muutmine**

Määrus kehtestatakse meresõiduohutuse seaduse § 21 lõike 5 alusel.

Majandus- ja kommunikatsiooniministri 12. detsembri 2002. a määruses nr 36 „Reisilaevade ning 20-se ja suurema kogumahutavusega laevade miinimumkoosseisu määramise nõuded“ tehakse järgmised muudatused:

**1)** paragrahvis 10 asendatakse sõnad „Veeteede Amet“ sõnaga „Transpordiamet“;

**2)** paragrahvid 11–13 tunnistatakse kehtetuks.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 2

**TARISTUMINISTER**

**MÄÄRUS**

**Majandus- ja kommunikatsiooniministri 8. septembri 2005. a määruse nr 102 „Siseveelaevade miinimumkoosseisu määramise nõuded ja siseveelaeva ohutu mehitatuse tunnistusele kantavate andmete loetelu“ muutmine**

Määrus kehtestatakse meresõiduohutuse seaduse § 21 lõike 51 ja 22 lõike 2 alusel.

Majandus- ja kommunikatsiooniministri 8. septembri 2005. a määruses nr 102 „Siseveelaevade miinimumkoosseisu määramise nõuded ja siseveelaeva ohutu mehitatuse tunnistusele kantavate andmete loetelu“ tehakse järgmised muudatused:

**1)** paragrahvi 6 pealkiri muudetakse ja sõnastatakse järgmiselt:

„**§ 6. Siseveelaeva ohutu mehitatuse tunnistusele kantavad andmed“;**

**2)** paragrahvi 6 lõiked 1 ja 2 tunnistatakse kehtetuks;

**3)** paragrahvi 6 lõike 11 sissejuhatavast lauseosast jäetakse välja tekstiosa „Lõikes 1 nimetatud“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 3

**VABARIIGI VALITSUS**

**MÄÄRUS**

**Vabariigi Valitsuse 25. juuni 2020. a määruse nr 51 „Merel, Narva jõel ja Peipsi järvel ohtlike ning kahjulike ainete käitlemise kord ja nimistu ohtlikest ainetest, mida ei ole lubatud sisemerel transiidina vedada“ muutmine**

Määrus kehtestatakse riigipiiri seaduse § 14 lõike 2 punkti 5 ja veeseaduse § 143 lõike 7 alusel.

Vabariigi Valitsuse 25. juuni 2020. a määruse nr 51 „Merel, Narva jõel ja Peipsi järvel ohtlike ning kahjulike ainete käitlemise kord ja nimistu ohtlikest ainetest, mida ei ole lubatud sisemerel transiidina vedada“ preambul muudetakse ja sõnastatakse järgmiselt:

„Määrus kehtestatakse riigipiiri seaduse § 14 lõike 2 punkti 5, veeseaduse § 143 lõike 7 ja meresõiduohutuse seaduse § 411 lõike 3 alusel.“.

Kristen Michal

Peaminister

Vladimir Svet

Taristuminister

Taimar Peterkop

Riigisekretär

KAVAND 4

**TARISTUMINISTER**

**MÄÄRUS**

**Majandus- ja taristuministri** **30. augusti 2019. a määruse nr 55 „Laevaliikluse korraldamise süsteemi tööpiirkonna piirid, liiklemise ning teadete ja informatsiooni edastamise kord“ muutmine**

Määrus kehtestatakse meresõiduohutuse seaduse § 42 lõigete 3, 9 ja 12 ning § 51 lõike 3 alusel.

Majandus- ja taristuministri 30. augusti 2019. a määruses nr 55 „Laevaliikluse korraldamise süsteemi tööpiirkonna piirid, liiklemise ning teadete ja informatsiooni edastamise kord“ tehakse järgmised muudatused:

**1)** määruses asendatakse sõna „operaator“ sõnaga „laevaliiklusjuht“ vastavas käändes;

**2)** paragrahvi 1 lõiked 2 ja 3 tunnistatakse kehtetuks;

**3)** paragrahvi 8 pealkiri muudetakse ja sõnastatakse järgmiselt:

„**§ 8. Laevaliiklusteenuste osutamine VTS piirkonnas**“;

**4)** paragrahvi 8 lõige 1 muudetakse ja sõnastatakse järgmiselt:
„(1) Laevaliiklusjuht osutab VTS piirkonnas laevajuhile laevaliiklusteenuseid, edastades vajalikku infot, osutades navigatsiooniabi ning organiseerides liiklust.“;

**5)** paragrahvi 8 lõike 2 sissejuhatav lauseosa muudetakse ja sõnastatakse järgmiselt**:**

„Infot edastatakse:“;

**6)** paragrahvi 8 lõikes 3 asendatakse sõna „Navigatsiooniabiteenust“ sõnaga „Navigatsiooniabi“;

**7)** paragrahvi 8 lõike 4 esimene lause muudetakse ja sõnastatakse järgmiselt:

„Liiklust organiseeritakse ohtliku olukorra tekkimise vältimiseks ja laevaliikluse sujuvuse tagamiseks.“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 5

**TARISTUMINISTER**

**MÄÄRUS**

**Majandus- ja kommunikatsiooniministri** **15. mai 2003. a määruse nr 89 „Laevaliikluse korraldamise süsteemi operaatori koolitus- ja kvalifikatsiooninõuded, kutsetunnistuse vorm ja väljastamise kord ning operaatori atesteerimise kord“ muutmine**

Määrus kehtestatakse meresõiduohutuse seaduse § 51 lõike 5 alusel.

Majandus- ja taristuministri 15. mai 2003. a määruses nr 89 „Laevaliikluse korraldamise süsteemi operaatori koolitus- ja kvalifikatsiooninõuded, kutsetunnistuse vorm ja väljastamise kord ning operaatori atesteerimise kord“ tehakse järgmised muudatused:

**1)** määruse pealkiri sõnastatakse järgmiselt:

„**Laevaliikluse korraldamise süsteemi laevaliiklusjuhi koolitus- ja kvalifikatsiooninõuded, kutsetunnistuse vorm ja väljastamise kord ning laevaliiklusjuhi atesteerimise kord“;**

**2)** paragrahvid 1 sõnastatakse järgmiselt:

„**§ 1. Reguleerimisala**

Käesoleva määrusega kehtestatakse laevaliikluse korraldamise süsteemi laevaliiklusjuhi koolitus- ja kvalifikatsiooninõuded, kutsetunnistuse väljaandmise kord ning kutsetunnistuse vormid.“;

**3)** paragrahv 2 tunnistatakse kehtetuks;

**4)** määruses asendatakse läbivalt tekstiosa „VTS operaator“ sõnaga „laevaliiklusjuht“ vastavas käändes;

**5)** määruses asendatakse läbivalt sõnad „Veeteede Amet“ sõnaga „Transpordiamet“ vastavas käändes;

**6)** paragrahvi 4 lõikes 1 asendatakse sõnad „Eesti kodanik“ sõnaga „isik“;

**7**)paragrahvi 5 lõikes 1 asendatakse sõnad „Veeteede Ameti peadirektor“ sõnaga „Transpordiamet“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 6

**TARISTUMINISTER**

**MÄÄRUS**

**Majandus- ja kommunikatsiooniministri 28. novembri 2002. a määruse nr 15 „Lootsimise kord, lootsi laevalemineku ja laevalt mahatuleku kohad, lootsimispiirkonnad ning lootsikviitungile kantavad andmed“ muutmine**

Määrus kehtestatakse meresõiduohutuse seaduse § 55 lõike 2, § 601 lõike 3 ja § 67 lõike 2 alusel.

Majandus- ja kommunikatsiooniministri 28. novembri 2002. a määruses nr 15 „Lootsimise kord, lootsi laevalemineku ja laevalt mahatuleku kohad, lootsimispiirkonnad ning lootsikviitungile kantavad andmed“ tehakse järgmised muudatused:

1) määruse preambul sõnastatakse järgmiselt:

„Määrus kehtestatakse meresõiduohutuse seaduse § 55 lõike 2, § 601 lõike 3 ja § 67 lõike 2 alusel.”;

2) paragrahvi 1 lõiget 2 täiendatakse pärast sõna „reeder“ sõnadega „või sadamapidaja“;

3) paragrahvi 1 lõiget 21 täiendatakse punktiga 91 järgmises sõnastuses:

„91) lootsitasu maksja nimi;“;

4) määrust täiendatakse peatükiga 11 järgmises sõnastuses:

„**11. peatükk**

**MITME LAEVA SAMAAEGSE LOOTSIMISE KORD JA TINGIMUSED**

**§ 33. Mitme laeva samaaegse lootsimise piirkond**

Mitme laeva samaaegne lootsimine on lubatud lootsimisel läbi Väinamere sadamat külastamata.

**§ 34. Mitme laeva samaaegse lootsimise tingimused**

(1) Mitme laeva samaaegseks lootsimiseks peavad lisaks meresõiduohutuse seaduse § 601 lõikes 1 nimetatud tingimustele olema täidetud kõik järgmised tingimused:

1) samaaegselt lootsitakse mitte rohkem kui kahte laeva;

2) loots peab asuma esimese lootsitava laeva pardal;

3) laeva kapten, mille pardal loots ei viibi, peab olema eelneva 12 kuu jooksul lootsi juhendamisel sõitnud samal teekonnal vähemalt neli korda.

4) lootsil peab olema selle laeva kapteni, mille pardal loots ei viibi, nõusolek liikumiseks ilma lootsita selle laeva taga, millel loots viibib;

5) ilma lootsita liikuva laeva käiturid ning side- ja navigatsioonivahendid peavad olema töökorras;

6) ilma lootsita liikuva laeva kogupikkus ei ületa 120 meetrit;

7) lootsimine toimub hea nähtavuse korral ja valgel ajal;

8) tuule tugevus ei ole rohkem kui 12 m/s.

(2) Loots peab olema enne mitme laeva samaaegse lootsimise alustamist veendunud, et kõik lõikes 1 sätestatud tingimused on täidetud.

(3) Loots peab mitme laeva samaaegse lootsimise tingimuste täitmise fikseerima.“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 7

**TARISTUMINISTER**

**MÄÄRUS**

**Kliimaministri 22. juuni 2023. a määruse nr 38 „Lootsitasu määrad ja maksmise kord“ muutmine**

Määrus kehtestatakse meresõiduohutuse seaduse § 68 lõike 27 alusel.

Kliimaministri 22. juuni 2023. a määruses nr 38 „Lootsitasu määrad ja maksmise kord“ tehakse järgmised muudatused:

**1)** määruse pealkirjast ja § 1 lõikest 1 jäetakse välja sõnad „ja maksmise kord“;

**2)** määruse § 11 lõige 2 ja § 12 lõige 2 tunnistatakse kehtetuks;

**3)** paragrahv 13 tunnistatakse kehtetuks.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 8

**TARISTUMINISTER**

**MÄÄRUS**

**Kliimaministri 22. juuni 2023. a määruse „Riigilaevastiku osutatavate tasuliste teenuste loetelu, tasumäärad, tasude arvestamise ja tasuliste teenuste osutamise kord“ muutmine**

Määrus kehtestatakse [meresõiduohutuse seaduse](https://www.riigiteataja.ee/akt/dyn%3D115072022001%26id%3D120062022071%21pr58b1lg8) § 758 lõike 3 alusel.

Kliimaministri 22. juuni 2023. a määrust nr 39 „Riigilaevastiku osutatavate tasuliste teenuste loetelu, tasumäärad, tasude arvestamise ja tasuliste teenuste osutamise kord“ täiendatakse §-dega 21–23 järgmises sõnastuses:

**„§ 21.****Riigilaevastiku sadama kasutamise teenuse tasumäärad ja tasu arvestamise kord**

Riigilaevastiku sadama kasutamise teenuse tellimisel maksab teenuse tellija tasu, mis on arvestatud käesoleva määruse lisas esitatud tasumäära alusel.

**§ 22. Monitoorimisteenuse tasumäärad ja tasu arvestamise kord**

Riigilaevastiku monitoorimisteenuse tellimisel maksab teenuse tellija tasu, mis on arvestatud käesoleva määruse lisas esitatud tasumäära alusel.

**§ 23. Hüdrograafiliste mõõdistustööde teenuse tasumäärad ja tasu arvestamise kord**

Hüdrograafiliste mõõdistustööde teenuse tellimisel maksab teenuse tellija tasu, mis on arvestatud käesoleva määruse lisas esitatud tasumäära alusel.“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 9

**TARISTUMINISTER**

**MÄÄRUS**

**Majandus- ja kommunikatsiooniministri 12. juuni 2013. a määruse nr 39 „Elektroonilise mereinfosüsteemi põhimäärus“ muutmine**

Määrus kehtestatakse meresõiduohutuse seaduse § 751 lõike 9 alusel.

Majandus- ja kommunikatsiooniministri 12. juuni 2013. a määruses nr 39 „Elektroonilise mereinfosüsteemi põhimäärus“ tehakse järgmised muudatused:

**1)** paragrahvi 4 lõike 1 punkt 2 tunnistatakse kehtetuks;

**2)** paragrahvi 4 lõike 1 punktid 10 ja 11 sõnastatakse järgmiselt:

„10) meresõiduohutuse seaduse § 55 lõike 2 alusel kehtestatud määruses sätestatud lootsitellimuse andmed;

11) meresõiduohutuse seaduse § 67 lõike 2 alusel kehtestatud määruses sätestatud lootsikviitungi andmed;“;

**3)** paragrahvi 4 lõiget 1 täiendatakse punktiga 33 järgmiselt:

„33) meresõiduohutuse seaduse §-s 68 lõikes 52 nimetatud makseteatis“.

**4)** paragrahvi 6 lõigetes 2 ja 3, § 7 lõikes 3 ning § 9 lõigetes 3 ja 4 asendatakse sõna „volitatud“ sõnaga „vastutav“ vastavas käändes.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 10

**TARISTUMINISTER**

**MÄÄRUS**

**Majandus- ja taristuministri** **20. detsembri 2022. a määruse nr 102 „Hüdrograafiliste mõõdistustööde loetelu, loa andmise ja mõõdistustöö aruande heakskiitmise kord ning nõuded mõõdistustöö tegemisele“ muutmine**

Määrus kehtestatakse meresõiduohutuse seaduse § 47 lõike 5 alusel.

Majandus- ja kommunikatsiooniministri 20. detsembri 2022. a määruses nr 102 „Hüdrograafiliste mõõdistustööde loetelu, loa andmise ja mõõdistustöö aruande heakskiitmise kord ning nõuded mõõdistustöö tegemisele“ tehakse järgmised muudatused:

**1)** määruse pealkirja täiendatakse pärast sõna „loa“ tekstiosaga „taotlemise,“;

**2)** paragrahvi 2 lõige 5 muudetakse ja sõnastatakse järgmiselt:

„(5) Transpordiamet kooskõlastab enne mõõdistustöö loa andmist mõõdistusloa taotluse Kaitseväe ja Kaitsepolitseiametiga. Kaitsevägi ja Kaitsepolitseiamet kooskõlastavad taotluse või jätavad selle kooskõlastamata kolme tööpäeva jooksul taotluse saamisest arvates.“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 11

**TARISTUMINISTER**

**MÄÄRUS**

**Majandus- ja taristuministri 31. jaanuari 2023. a määruse nr 6 „Hüdrograafia infosüsteemi põhimäärus“ muutmine**

Määrus kehtestatakse meresõiduohutuse seaduse § 47 lõike 7 alusel.

Majandus- ja taristuministri 31. jaanuari 2023. a määruses nr 6 „Hüdrograafia infosüsteemi põhimäärus“ tehakse järgmised muudatused:

**1)** paragrahvi 7 lõiget 5 täiendatakse pärast sõna „Kaitseväge“ sõnaga „ja Kaitsepolitseiametit“;

**2)** paragrahvi 7 täiendatakse lõikega 6 järgmises sõnastuses:

„(6) Kaitsevägi ja Kaitsepolitseiamet kooskõlastavad andmete väljastamise taotluse või jätavad selle kooskõlastamata kolme tööpäeva jooksul taotluse saamisest arvates.“.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 12

**TARISTUMINISTER**

**MÄÄRUS**

**Navigatsioonimärgistuse rajamise muutmise ja tühistamise ning märgistusest teavitamise nõuded ja kord**

Määrus kehtestatakse meresõiduohutuse seaduse § 47 lõike 6 alusel.

**§ 1. Kohaldamisala**

Käesolevat määrust kohaldatakse navigatsioonimärgistuse rajamisele, muutmisele ja tühistamisele ning navigatsioonimärgistusest teavitamisele Eesti merealal ja laevatatavatel sisevetel.

**§ 2. Navigatsioonimärgistuse liigid**

(1) Navigatsioonimärgistus jaguneb püsimärkideks, ujuvmärkideks ja virtuaalmärkideks. Püsimärk on maismaal või veekogus aluspinnasega püsivalt ühendatud ehitis. Ujuvmärk on eemaldatavana veekogu põhja ankurdatud ujuv navigatsioonimärk. Virtuaalmärk on navigatsioonimärk, mida füüsilisel kujul ei eksisteeri ja mille kohta edastatakse navigatsiooniteave automaatse tuvastussüsteemi (*Automatic Identification System*, AIS) vahendusel.

(2) Navigatsioonimärkide sihtgrupist ning sellest tulenevalt nende kohta avaldatavast teabest ja navigatsioonimärkidele esitatavatest nõuetest lähtuvalt jaguneb navigatsioonimärgistus avalikuks kasutamiseks mõeldud ehk avalikuks navigatsioonimärgistuseks ja piiratud sihtgrupile või erakasutuseks mõeldud navigatsioonimärgistuseks (edaspidi *mitteavalik navigatsioonimärgistus*).

(3) Avalik on tasulisi teenuseid osutavate sadamate ja üldkasutatava veetee, eripiirkondade jm määratlemata veeliiklejate ringile kasutamiseks mõeldud navigatsioonimärgistus.

(4) Avaliku navigatsioonimärgistuse (edaspidi *navigatsioonimärgistus*) hulka kuuluvad navigatsioonimärgid peavad vastama käesoleva määruse lisas 1 esitatud navigatsioonimärgistuse süsteemile ning andmed nende kohta avaldatakse navigatsiooniteabes.

(5) Navigatsioonimärgistuse muutmine tähendab olemasolevate navigatsioonimärkide asukohta või omaduste muutmist.

(6) Navigatsioonimärgi tühistamine tähendab olemasoleva navigatsioonimärgi eemaldamist kasutusest ja tühistatuks määramist andmekogus.

**§ 3. Mitteavaliku navigatsioonimärgistuse rajamine**

(1) Mitteavaliku navigatsioonimärgistuse rajamiseks loa saamiseks tuleb esitada Transpordiametile taotlus ning selle eesmärgi ja lahenduse selgitus, navigatsioonimärkide koordinaadid L-EST97 või WGS84 (ETRS89) koordinaatsüsteemis, märgistuse paiknemise skeem ja pilt või joonis kasutatavatest navigatsioonimärkidest.

(2) Transpordiamet annab loa, teeb ettepanekud märgistuse muutmiseks või keeldub loa andmisest.

(3) Mitteavalike navigatsioonimärkide andmeid navigatsiooniteabes ei avaldata, kuid sellise märgistuse rajamisel tuleb tagada, et see ei eksitaks teisi veeliiklejaid.

**§ 4. Luba navigatsioonimärgistuse rajamiseks, muutmiseks ja tühistamiseks**

(1) Navigatsioonimärgistuse rajamiseks loa saamiseks tuleb esitada Transpordiametile taotlus ning käesoleva määruse § 5 kohane navigatsioonimärgistuse projekt. Sadam esitab projekti sadamaregistri kaudu, muud taotlejad navigatsioonimärkide andmekogu kaudu või e-posti teel.

 (2) Ainult navigatsioonimärgistuse muutmiseks või tühistamiseks loa saamiseks tuleb esitada taotlus koos soovitavat muudatust kirjeldavate andmetega. Kirjelduse põhjal otsustab Transpordiamet, kas muudatus nõuab projekti esitamist.

(3) Transpordiamet annab loa märgistuse rajamiseks, teeb ettepanekud projekti muutmiseks või keeldub loa andmisest.

(4) Hooajalise navigatsioonimärgistuse iga-aastaseks korraliseks paigaldamiseks või väljavõtmiseks ei ole Transpordiameti luba vaja.

**§ 5. Navigatsioonimärgistuse projekt**

(1) Navigatsioonimärgistuse projekt (edaspidi *projekt*) peab olema loetav, vastuoludeta ja erialaspetsialistile arusaadav ning selle alusel rajatav navigatsioonimärgistus peab võimaldama tähistataval veealal ohutult liigelda.

(2) Projekt koosneb seletuskirjast, joonistest ja lisadest.

**§ 6. Projekti seletuskiri**

Projekti seletuskirjas tuleb esitada:

1) projekti nimi, koostamise kuupäev, koostaja nimi ning märgistuse valdaja nimi, aadress ja telefon;

2) projekti eesmärk;

3) projektiga hõlmatava ala asukoha kirjeldus ja skeem;

4) projekti aluseks oleva mõõdistuste andmed;

5) tähistatava ala veeliikluse kirjeldus, projekteerimise aluseks oleva veesõiduki liik, pikkus, laius ja süvis;

6) projekteeritud navigatsioonimärgistuse ja olemasolevate navigatsioonimärkide muutmise põhjendused ja selgitused;

7) kui tähistatakse selgelt määratletud laevateed, siis laevatee lahenduse selgitus;

8) laevatee või tähistatava läbipääsu kriitiliste kohtade mõõtmed ning põhimõtted, millest lähtudes need on määratud.

**§ 7. Projekti joonised**

(1) Projekti joonised peavad põhinema ajakohastel Transpordiameti heakskiidetud hüdrograafilise mõõdistuse andmetel, mis pole vanemad kui kolm aastat.

(2) Projekti joonistel tuleb näidata:

1) projekti, joonise ja nende koostaja nimi ning projekti koostamise kuupäev;

2) arv- ja joonmõõtkava;

3) koordinaatvõrgustik;

4) hüdrograafilise mõõdistuse tegija nimi, mõõdistusaeg, mõõdistuse täpsusklass;

5) rannajoon, sh sadamarajatised;

6) sügavusarvud EH2000 kõrgussüsteemis, isobaadid, sh teistest eristuvana navigatsioonimärgistusega tähistatava sügavuse või laevatee vähima sügavuse isobaat;

7) võimalikud eripiirkonnad ning veealused trassid ja rajatised;

8) sadama akvatooriumi piir;

9) projekteeritud laevateel telg ja küljed;

10) navigatsioonimärgid märgi liiki näitava sümboliga ja seletuskirja lisas toodud navigatsioonimärkide loetelule vastava tunnuse ning infoga, kas tegu on olemasoleva, uue, muudetava või tühistatava navigatsioonimärgiga.

(3) Jooniste hulk ja mõõtkava peavad tagama projektist nii tervikliku kui ka piisavalt detailse ülevaate.

**§ 8. Projekti lisad**

Projekti lisadena tuleb esitada järgmised andmed:

1) laevateel selle telje või külgede ots- ja murdepunktide koordinaadid L-EST97 kahe kümnendkoha täpsusega või WGS84 (ETRS89) süsteemis minuti viie kümnendkoha täpsusega; 2) navigatsioonimärgistuse projektiga hõlmataval alal olevate navigatsioonimärkide loetelu määruse lisas 2 toodud andmetega;

3) kõigi navigatsioonimärkide puhul infoga, kas märk on olemasolev, uus, seda muudetakse või eemaldatakse;

4) olemasolevate navigatsioonimärkide puhul navigatsioonimärkide andmekogus toodud märgi registrinumbri ja nimega;

5) uute ja muudetavate navigatsioonimärkide konstruktsiooni selgitus ja oluliste mõõtmetega varustatud joonised.

**§ 9. Navigatsioonimärgistuse heakskiitmine**

(1) Navigatsioonimärgistuse valdaja teavitab navigatsioonimärgistuse rajamise, paigaldamise või muutmise tööde valmimisest Transpordiametit 14 päeva jooksul pärast tööde lõppu.

(2) Transpordiamet kiidab uue navigatsioonimärgistuse või olemasoleva muudatuse heaks, teeb ettepanekud projekti muutmiseks või keeldub selle heakskiitmisest.

**§ 10. Navigatsioonimärkide andmete avaldamine**

(1) Heakskiidetud navigatsioonimärkide andmed ja andmete muudatused avaldatakse navigatsiooniteabes.

(2) Info navigatsioonimärgi tühistamise kohta avaldatakse navigatsiooniteabes.

**§ 11. Hooajaliste navigatsioonimärkide tööst teavitamine**

Avaliku navigatsioonimärgistuse hooajaliste ujuvmärkide korralisest paigaldamisest ja väljavõtmisest teavitab nende valdaja Transpordiametit hiljemalt navigatsioonimärkide paigaldamisele või väljavõtmisele järgneva päeva jooksul. Sadam edastab teate sadamaregistri kaudu, teised valdajad navigatsioonimärkide andmekogu või e-posti teel.

**§ 12. Määruse kehtetuks tunnistamine**

Majandus- ja kommunikatsiooniministri 2. detsembri 2002. a määrus nr 18 „Navigatsioonimärgistuse kavandamise, rajamise, rekonstrueerimise, paigaldamise, järelevalve ja märgistusest teavitamise nõuded ning kord“ tunnistatakse kehtetuks.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler

KAVAND 13

**TARISTUMINISTER**

**MÄÄRUS**

**Majandus- ja** **kommunikatsiooniministri määruste muutmine**

Määrus kehtestatakse meresõiduohutuse seaduse § 19 lõike 5, § 30 lõike 3 ja § 45 lõike 2 alusel.

**§ 1. Majandus- ja kommunikatsiooniministri 29. septembri 2003. a määruse nr 233 „Laevade ohutusnõuded“ muutmine**

Majandus- ja kommunikatsiooniministri 29. septembri 2003. a määrus nr 233 „Laevade ohutusnõuded“ tehakse järgmised muudatused:

**1)** paragrahvi 25 lõikes 2 asendatakse sõna „madalikud“ sõnaga „madalad“;

**2)** paragrahvi 47 lõikes 16 asendatakse sõna „madalikule“ sõnaga „madalale“.

**§ 2. Majandus- ja kommunikatsiooniministri 21. mai 2013. a määruse nr 34 „Laeva vahiteenistuse kord“ muutmine**

Majandus- ja kommunikatsiooniministri 21. mai 2013. a määruse nr 34 „Laeva vahiteenistuse kord“ § 24 lõikes 5 asendatakse sõna „madalikule“ sõnaga „madalale“.

**§ 3.** **Majandus- ja kommunikatsiooniministri 11. veebruari 2003. a määruse nr 28 „Laevatatavatel sisevetel liiklemise kord“ muutmine**

Majandus- ja kommunikatsiooniministri 11. veebruari 2003. a määruses nr 28 „Laevatatavatel sisevetel liiklemise kord“ asendatakse sõna „madalik“ sõnaga „madal“ vastavas käändes.

(allkirjastatud digitaalselt)

Vladimir Svet (allkirjastatud digitaalselt)

taristuminister Keit Kasemets

 kantsler